b'\n_START_ARTICLE_\nPot ob reki I\xc5\xa1ki \xc2\xbbOkljuk\xc2\xab\n_START_PARAGRAPH_\nPot ob reki I\xc5\xa1ki - Okljuk je naravoslovna u\xc4\x8dna pot, ki posku\xc5\xa1a obiskovalca seznaniti z zna\xc4\x8dilnostmi reke I\xc5\xa1ke od izhoda iz soteske I\xc5\xa1ki Vintgar do izliva v Ljubljanico oziroma naselja Lipe._NEWLINE_Simbol poti je maskota Okljukec, ki simbolno ponazarja vse naravne elemente reke in okolice skozi katero te\xc4\x8de.\n_START_SECTION_\nDodatne u\xc4\x8dne vsebine\n_START_PARAGRAPH_\nU\xc4\x8dna pot I\xc5\xa1ka - Okljuk ima tudi dodatne u\xc4\x8dne vsebine, posebej zanimive za \xc5\xa1olsko mladino in so prilagojene za razli\xc4\x8dne starostne skupine.\n_START_SECTION_\nNagradna igra\n_START_PARAGRAPH_\nNa vsaki informativni tabli je postavljeno nagradno vpra\xc5\xa1anje, ki ima za rezultat eno \xc4\x8drko kon\xc4\x8dnega gesla, ki je re\xc5\xa1itev kviza. Za pravilno re\xc5\xa1itev poslano na upravo Krajinskega parka Ljubljansko barje se dobi nagrada.\n_START_SECTION_\nBarjanska banka\n_START_PARAGRAPH_\nBarjanska banka je spletni portal, kjer lahko obiskovalci najdejo ve\xc4\x8d kot 50 terenskih nalog. Te si pred odhodom na pot pripravijo oziroma natisnejo. Na ta na\xc4\x8din se lahko bolje spozna procese v pokrajini in jih tudi la\xc5\xbeje razume.'